فرزانه نادمی
فرزانه نادمی در 31 فروردین ماه 1367 در خانواده ای فرهنگی درشهر مراغه ازتوابع استان آذربایجان شرقی متولد شد.
علاقه به ادبیات و شعر ازهمان دوران کودکی در خانواده با خواندن دیوان حافظ ، مثنوی ، و اشعار استاد شهریار در او شکل گرفت ، دوران دبیرستان را باتوجه به علاقه در رشته ادبیات و علوم انسانی تحصیل کرد و توانست ازمعلمان و اساتید توانمند ادبی بهره جوید.
درسال 1386 در رشته روانشناسی و مطالعات خانواده وارد دانشگاه تربیت معلم آذربایجان شد و بطور رسمی فعالیت های ادبی خودرا با قبول مسئولیت کانون شعر و ادب و چاپ چندین شعر در ماهنامه همین کانون آغاز کرد
پس از اخذ مدرک کارشناسی در سال 1390 با ازدواج، بلا اجباربه شهرستان خدابنده ازتوابع استان زنجان نقل مکان نمود
اوج فعالیت این شاعر با آشنایی وعضویت در انجمن ناکجا آباد خدابنده در زمینه ادبیات ترکی همزمان شد که ثمره این فعالیت ها کسب رتبه های برتر شهرستانی ، استانی و کشوری میباشد تاکنون اشعار فارسی و ترکی این شاعر بطور مشترک در کتاب طره و تبسم و هفته نامه های حدیث قیدار ، مردم نو و مراغه نامه چاپ شده است و چند کتاب هم ازجمله فولکولور های ترکی منطقه خدابنده و مجموعه غزلیات دردست تالیف می باشد.
1
سوزولدو قان داماریندان،چاناق چاناق وطنه
بو گوزلرین سوزو واردیر یاناق یاناق وطنه
بولود کیمین دولودور،ایلدیریم شاخیر شعره
گئرک کی عاشیق اولاق بیز،یاناق یاناق وطنه
آدیلا یئرلر ایشیق لاندی ،غوصه لر بیتدی
یازیلدی گویده قورانلار ،واراق واراق وطنه
بولاغ لارین سرینی،داغ لارین گونئی دالیسی
سالیبدی گون چاناغی،هی شافاق شافاق وطنه
کیچیلمه ییب دی کیچیلمز،دوداق لانیب شعری
بویوک لیگ ارزیلیرام من ،قالاق قالاق وطنه
گوزل دیر،ارخالی دیر،بیر سویود کی دیسگینمز
داراندی تئل لی گلین لر،داراق داراق وطنه
ایاق لار اوینایاجاق دیر بو القیشا،شعره
سازیلا یوز ماهینی بیز چالاق چالاق وطنه
یازیلدی تاریخه مینلر اد، ایستی قان لاردان
کسیلدی سوزلو بوغازلار،پیچاق پیچاق وطنه
2
گولوم هایاندا قالیبسان جانیمدا جان داریخیر
دوداقلاریمدا گولوش،گوی داماردا قان داریخیر
آییم ایتیب گونشیم هی چیخیر،باتیر ،سیزلیر
گئجه مده صبح اولا بیلمیر اولاندا دان داریخیر
نه ندبه لر سنی گوزلیر،نه جمعه لر،تکجه
الیمده اون ایکی نرگیس سنه یامان داریخیر
نه دن یاراتدی گوزل تانری گوزلرین قیزلین
گوزون اچان سنی گوزلور گوزون یومان داریخیر
نه آیه آیه گلیش سن،نه سوره سوره گئدیش
قیزیل گولوم سارالیر،تاخچادا قوران داریخیر
جان اینتیظارلا چالیخلیر،عومور گئچیر سن سیز
ساعات لار ازقالیر اولسون ،گئچن زامان داریخیر
نه یاش گرایلی دا غیرت،نه یاش غزلده،قاییت
قلم سوزوندا قالیرسا،شعیر یازان داریخیر
3
چیخدی تل اوسته،فلک سویله دی طوفان بورونوب
پیچاپیچ دوشدو،گوی اهلی دئدیلر دان بورونوب
سیزلاییر هردن آخیر چای تک،اخیر نیسگیل لر
چاتدیریرعرشه سوزون،بیر اریش عیرفان بورونوب
آند اوچور گوی ده کی باشلار،دانیشیر قاندال لار
دولدوروب اوجونو قانلا،یاشیل ایمان بورونوب
مین قلم مین کاغاذ آزدیر هله یازسین،پوزسین
اله آیدین دی سوزو،آیه ی قوران بورونوب
غمی دونیانی قازیرسا،اوزو داشلار کونلون
اله طوفان یارادیب دیر،اودو وولکان بورونوب
گوزلریندن چیله نیر یاش،اوره ییندن حسرت
بیر باخیر قارداشا گون اورتادادیر،قان بورونوب
دودواقین پارچالاییب حق سوزو،آنلین کینه
باخیشیندان دیه سن،تانری دی اینسان بورونوب
بالالار دورونو دوتجاق آخینیر اولدوزلار
اودوزهرادن ایراق،اگنینه زیندان بورونوب
کول لو مجمرده گوروب قارداشی بیردن ساندی
اوگونش دیرکی باتیرسا،اودو ال قان بورونوب
یایدی گوی لرده سوزون،اغلادی یالنیز زینب
هله اغلار دی خانیم ،ظولمیله هیجران بورونوب
4
گونش یاغیر باخیشیندان ،حرم چیراغلاری تک
اخیرچایین اتگیندن وطن قوچاق لاری تک
پاییز پاییز یولونور یاز،بنووشه لر سیزلیر
باغین بئلی بوکولورسه سینیر بوداغ لاری تک
شهرشهردولانیر غم،شوون قوپور بیردن
ایاق لانیر حرم اهلی قوران واراق لاری تک
مدافعین گوزو دولجاق،آشیر داشیر حسرت
چیمیر قانین دنیزده، دیلی دوداق لاری تک
باخیرگویه یئنه یالنیز،خانیم باخیر حتما
الم سولور حرم اوسته ،اسیر ایاق لار لری تک
اوپورملک گوزون ایندی،سسین یاییر گوی لر
گوزون یومور گولوش اوسته، یاتیر اوشاقلاری تک
5
کؤنلوم قوشو قارتال کیمی اووج آلمادادیر گل
تقصیرهله ده آلمادادیر،آلمادادیر گل
مندن نه آدام لیق قالاجاق حووا اونودسا
سن سیز اوریین نیسگیلی باج آلمادادیر گل
دوشدوم داها گوی دن یئره دیسگیندی ملک لر
پیسدیکلی جهنم اوزونه سالمادادیرگل
آغزیمدا دیلیم یاندی یازیق بیرده کوتلدی
حسرتله سؤزوم قالمادادیر قالمادادیر گل
هانسی هاوانی هانسی قوپوز،هانسی تار.ایسته
الله داسنی چالمادادیر چالمادادیر گل
فرزانه_نادمی_پینار
برچسب ها: شاعران معاصر, شاعران آذربایجان شرقی, زنان شاعر, شاعران تورک زبان
prs_Arab pes_Arab pes_Arab pes_Arab pes_Arab pes_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab pes_Arab